Eġizzjan u Libjan tressqu il-Qorti b’urġenza akkużati li kellhom fil-pusses tagħhom passaport misruq. Quddiem il-maġistrat Miriam Haymen iż-żewġ persuni wieġbu mhux ħatja, b’wieħed minnhom jingħata l-liberta provisorja u ieħor jinżamm taħt arrest. F’każ iehor raġel Serb inbagħat 8 xhur ħabs wara li ammetta li uża passaport falz biex siefer lejn il-Bulgarija. Ir-raġel li kien wasal il-Bulgarija nbagħat lura Malta wara li inqabad b’passaport falz. U f’każ ieħor Alfred Vella ġie mixli li ikkaġuna feriti gravi fuq persuna oħra. Jidher li l-każ seħħ meta l-akkużat li huwa furnar kien qed jaħmi l-ħobż fil-ħanut tiegħu meta l-vittma daħal f’sakra ma jarax art u wara li beda jgħidlu biex jitlaq ‘il barra dan baqa’ fil-ħanut. Dan wassal biex jinqala argument bejnithom bl-akkużżat jagħti daqqa ta’ xkupa lil vittma. Il-qorti qalet li se tkun qed tagħmel rapport dwar l-imġieba tal-akkużżat qabel tgħaddi għas-sentenza.